Kipro herbas

Kipro herbas – vienas iš Kipro valstybės simbolių.

 Aprašas 
Auksiniame lauke heraldinėn kairėn skrendantis baltas balandis su žalia alyvmedžio šakele. Po balandžiu skydo papėdėje užrašas „1960“.

Skydą supa alyvmedžio šakelių vainikas.

 Simbolika 
 1960 – metai, kai Kipras tapo nepriklausomas nuo Jungtinės Karalystės.
 baltas balandis su alyvmedžio šakele – dvigubas taikos simbolis.
 Auksinis laukas – simbolizuoja vario rūdos telkinius Kipre. Dažniausia rūdos forma – geltonas chalkopiritas.

 Istorija 
1960 m. herbą parinko pirmasis tuomet dar buvusio vieningo Kipro prezidentas arkivyskupas Makarijas III (1913–1977 m).

Kai Kipras buvo Didžiosios Britanijos kolonija, buvo naudojamas neoficialus kolonizatorių herbas, kuriame pavaizduoti du liūtai ant Anglijos herbo pagrindo.

Kategorija:Kipro atributika
Kategorija:Valstybiniai herbai